
Αριθ. ΔΙΑΚ/Φ6.47/οικ.28721 (1) 


Συγκρότηση επιτροπής αξιολόγησης των προσφορών για την προμήθεια 

με απευθείας ανάθεση δώδεκα αυτοκινήτων στο Υπουργείο Προε¬ 
δρίας της Κυβέρνησης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του Ν. 1797/88 «Προμήθειες του δημόσιου τομέα και ρυθμίσεις 
συναφών θεμάτων» (ΦΕΚ 164/Α/88). 

β) Του άρθρου 45 του Ν. 173/90 «Κανονισμός Προμηθειών Δημο¬ 
σίου ΚΠΔ» (ΦΕΚ 62/Α/90). 

; γ) Του Ν.Δ. 216/74 «περί συστάσεως Υπουργείου Προεδρίας της 
Κυβέρνησης». 

δ) Του Π.Δ. 320/88 «Οργανισμός Υπηρεσιών του Υπουργείου Προ¬ 
εδρίας της Κυβέρνησης». 

■ 2. Τη ΔΙΟΙΚ/Φ.371/23/28712/23.10.92 απόφαση-έγχριση του Υπουρ¬ 
γού Προεδρίας για την προμήθεια με απ’ ευθείας ανάθεση 12 αυτοκινήτων ειδι¬ 
κής κατασκευής (θωρακισμένων), αποφασίζουμε: 

Συγκροτούμε πενταμελή επιτροπή αξιολόγησης των προσφορών για 
την προμήθεια με απ’ αυθείας οινάθεση δώδεκα (12) αυτοκινήτων ειδι¬ 
κής κατασκευής (θωρακισμένα) αντιρρυπαντικής τεχνολογίας για τις 
ανάγκες του Υπουργείου Προεδρίας της Κυβέρνησης. 

Έργο της επιτροπής θα είναι η συγκέντρωση των προσφορών όπου 
απαιτείται σύμφωνα με το Π.Δ. 173/90, η αποσφράγιση αυτών, η 
αξιολόγηση των προσφορών και των αποτελεσμάτων της απ’ ευθείας 
(ανάθεσης, η σύνταξη σχετικού πρακτικού και η παράδοσή του στη Διοί¬ 
κηση καθώς και η επίλυση παντός θέματος που τυχόν θα προκύψει κατά 
τις ανωτέρω διαδικασίες. 

Η Επιτροπή συγκροτείται από δύο (2) υπαλλήλους του Υπουργείου 
Προεδρίας της Κυβέρνησης και τρεις (3) εξειδικευμένους υπαλλήλους 
του δημόσιου τομέα όπως αυτός οριοθετείται με τις διατάξεις του Ν. 
1892/90, με ειδικές γνώσεις ή ανάλογη εμπειρία. 


Πρόεδρος της Επιτροπής ορίζεται υπάλληλος του Υπουργείου Προε¬ 
δρίας της Κυβέρνησης. 

Χρέη Γραμματέα θα εκτελεί υπάλληλος του Υπουργείου Προεδρίας 
της Κυβέρνησης. 

Ο Πρόεδρος, τα μέλη και ο γραμματέας της επιτροπής με τους ανα¬ 
πληρωτές τους ορίζονται με απόφαση του Υπουργού Προεδρίας ή του 
^αρμοδίου προς τούτο οργάνου. 

Η επιτροπή λειτουργεί σύμφωνα με τις ισχύουσες γενικές διατάξεις 
; περί των συλλογικών οργάνων. 

Με κοινή απόφαση του Υπουργού Προεδρίας της Κυβέρνησης και Οι¬ 
κονομικών καθορίζεται η αμοιβή του προέδρου, των μελών και του 
■γραμματέα της επιτροπής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Οκτωβρίου 1992 

Ο ΥΠΟΥΡΓΟΣ^ 

ΣΩΤ. ΚΟΥΒΕΛΑΣ 

- ♦ - 

Αριθ. 12456 (2) 

Άρση υπαγωγής της κοινότητας Χαραυγής Ν. Θεσπρωτίας από τις 
διατάξεις του Α' μέρους του Ν. 1188/81. 

Ο ΝΟΜΑΡΧΗΣ ΘΕΣΠΡΩΤΙΑΣ 

Με την 12456/19.10.92 απόφαση του Νομάρχη Θεσπρωτίας, που 
εκδόθηκε σύμφωνα με τις ισχύουσες διατάξεις και ύστερα από τη σύμ¬ 
φωνη γνωμοδότηση του Υπηρεσιακού Συμβουλίου του άρθρου 14 του 
Ν. 1586/86, που διατυπώθηκε στο 4/1992 πρακτικό του, εγκρίθηκε 
η άρση της υπαγωγής του τακτικού προσωπικού της Κοινότητας Χα¬ 
ραυγής από τις διατάξεις του Α’ μέρους και η υπαγωγή του στις διατά¬ 
ξεις του Β' μέρους του Νόμου 1188/81ί. 

Ηγουμενίτσα, 19 Οκτωβρίου 1992 

Ο Νομάρχης κ.α.α. 

Ο Διευθυντής Εσωτερικών 
ΣΠΥΡΙΔΩΝ ΚΑΜΤΣΙΟΣ 

-4-Γ 

Αριθ. ΑΠ/ΠΜ/οικ 51419/1488 (3) 

Έκδοση οικοδομικών αδειών από Προέδρους Κοινοτήτων του Νομού 
Θεσσαλονίκης;; 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις της παρ. 11 του άρθρου 29 του Ν. 1577/85 ΓΟΚ 

(ΦΕΚ 210Α) όπως προστέθηκαν με την παρ. 8 του άρθρου 13 του Ν. 
1647/86 (ΦΕΚ 141Α). \ 

2. Τις διατάξεις της 60885/4985/27.9.90 απόφαση Υπουργού 

ΠΕΧΩΔΕ (ΦΕΚ 656Β') «Χορήγηση αδειών οικοδομής από Προέδρους 
Κοινοτήτων» και τον πίνακα κοινοτήτων που την συνοδεύει αποτελώ¬ 
ντας αναπόσπαστο μέρος της και δημοσιεύθηκε στο ίδιο Τεύχος Εφημε¬ 
ρίδας της Κυβερνήσεως. ' 

3. Την Εγκύκλιο 62 (αρ. πρωτ. 77696/5775/9.11.90) της Δ/ 
νσης Νομοθετικού Έργου ΥΠΕΧΩΔΕ Τμ. νοπαρασκευαστικό. 

4. Την συνημμένη στο,Τ.Υ 1249/19.2.91 έγγραφο της Δ/νσης Τε¬ 
χνικών Υπηρεσιών Ν. Θεσ/νίκης βεβαίωση χιλιομετρικών αποστάσεων 
οικισμών από Θεσσαλονίκη και Λαγκαδά. 

5. Το 82/7.3.91 έγγραφο του ΚΤΕΛ Ν. Θεσ/νίκης και την 
58372/18.10.90 απόφασή μας (Δ/νση Συγκοινωνιών) με την οποία 
καθορίστηκαν τα ημερήσια δρομολόγια χειμερινής περιόδου 1990-91 
του ΚΤΕΛ Ν. Θεσ/νίκης. , 

6. Τις διατάξεις του άρθρου 2 του Β.Δ. της 19.2.59 «περί αντισεισμι¬ 
κού κανονισμού οικοδομικών έργων» (ΦΕΚ 86Α). 

7. Τα έγγραφα α. 1664/19.3.91 της ΙΣΤ Εφορίας Προϊστορικών 
και Κλασσικών Αρχαιοτήτων, β. 604/13.3.91 της 9ης Εφορίας Βυζα¬ 
ντινών Αρχαιοτήτων γ. 298/25.2.91 της 4ης Εφορίας Νεωτέρων 
Μνημείων. 

8. Την 50174/605/18.6.85 (ΦΕΚ 469Β) Κοινή Απόφαση Υπουρ¬ 
γών Προεδρίας της Κυβερνήσεως και ΠΕΧΩΔΕ με την οποία οι Κοινό¬ 
τητες Περιστεράς και Λιβαδιού μεταφέρθηκαν στην χωρική αρμοδιό¬ 
τητα της Δ/νσης Πολεοδομίας Θεσ/νίκης. 

9. Τις αποφάσεις Νομάρχη Θεσ'/νίκης με τις οποίες εγκρίθηκαν τα 
όρια και η υπαγωγή σε κατηγορίες των οικισμών του Ν. Θεσ/νίκης με 
λιγότερους από 2000 κατοίκους.-, 

10. Την γνωμοδότηση του Συμβουλίου ΧΟΠ Ν. Θεσ/νίκης πάνω 
στο θέμα όπως διατυπώθηκε στην πράξη του 278/91 (συνεδρία 15η 
της 12.4.91) μετά την σχετική από 4.4.91 εισήγηση του Τμήματος 
Πολ. Μελετών Δ/νσης Πολεοδομίας Θεσ/νίκης, αποφασίζουμε: 

Άρθρο 1 

1. Καθορίζουμε ότι οι Πρόεδροι των Κοινοτήτων Λιβαδιού, Στεφανι- 
νών. Λοφίσκου, Νυμφόπετρας, Ξηροχωρίου, Νικομιδινού, Σαρακίνας, 
ΜεΧισσουργού, Μαυρούδας, Σκεπαστού, Νικόπολης, Καρτερών και 
Λευκοχωρίου εκδίδουν οικοδομικές άδειες για τις περιπτώσεις οικοδο¬ 
μικών εργασιών που προβλέπει το άρθρο 3 της 60885/4983/90 Από¬ 
φασης ΥΠΕΧΩΔΕ (ΦΕΚ 656Β). 


2. Προσδιορίζουμε ότι η κατά την προηγούμενη παράγραφο αρμοδιό¬ 
τητα δεν ασκείται: 

ί α. Μέσα σε περιοχές με χαρακτηρισμό «τοπίου ιδιαιτέρου φυσικού 
,'κάλλους» 

β. Μέσα σε δασικές εκτάσεις 

γ. Μέσα σε αρχαιολογικούς χώρους ή σε χώρους μνημείων ή σε οικό¬ 
πεδα με κηρυγμένα διατηρητέα ή παραδοσιακά κτίσματα και στην τυ¬ 
χόν νομοθετημένη ζώνη προστασίας'τους ή αν δεν υπάρχει τέτοια στα 
οικόπεδα του άμεσου περιβάλλοντος τους αν ευρίσκονται μέσα σε οικι¬ 
σμό ή σε ζώνη πλάτους 500 μέτρων γύρω τους αν ευρίσκονται έξω από 
οικισμό. 

Άρθρο 2 

Κατά την έκδοση οικοδομικών αδειών από τους Προέδρους των Κοι¬ 
νοτήτων απαιτούνται τα δικαιολογητικά και τηρούνται οι διαδικασίες 
που προβλέπονται από τα άρθρα 4 και 9 της 60885/4983/90 απόφα¬ 
σης ΥΠΕΧΩΔΕ (ΦΕΚ 656Β). 

λ Άρθρο 3 

1. Η απόφαση αυτή να δημοσιευθεί στην Εφημερίδα της Κυβερνή¬ 
σεως (άρθρο 2 παρ. 3 της 60885/4983/90 απόφασης ΥΠΕΧΩΔΕ 
(ΦΕΚ 656Β). 

- 2. Μετά την δημοσίευση αυτής της απόφασης στην Εφημερίδα της 
Κυβερνήσεως η Δ/νση Πολεοδομίας Θεσ/νίκης να κοινοποιήσει με από¬ 
δειξη αντίγραφό της στις Κοινότητες της παρ. 1 του άρθρου 1 του δια¬ 
τακτικού. 

3. Η ισχύς αυτής της απόφασης να αρχίσει χωριστά σε κάθε Κοινό¬ 

τητα της παρ. 1 του άρθρου 1 του διατακτικού αντίστοιχα ένα (1) μήνα 
μετά την τήρησή της κατά την παρ. 2 του άρθρου 3 του διατακτικού, 
διαδικασίας. - 

Θεσσαλονίκη, 18 Αυγούστου 1992 

Ο Νομάρχης 
ΕΥΓΕΝΙΟΣ ΧΑΪΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




